Un total de 30 persones s'han incorporat al servici de platges de Sagunt per a donar suport a les labors de control i reforç de la seguretat
01 de juliol 2020

![Imagen 1](/media/mbid04tt/07c_recepcion-personal-auxiliar-control-playas-gva-1.jpg)

L'alcalde de Sagunt, Darío Moreno; el regidor de Platges, Roberto Rovira; i la regidora de Turisme i Policia Local, Natalia Antonino, han rebut este matí al personal auxiliar de platges que, des de hui, i durant els mesos de juliol i agost, col·laboraran amb les tasques de control a les platges de Sagunt, Almardá, Corinto i Malva-rosa. En total, són 30 les persones que s'han incorporat a través de l'empresa TRAGSA i davall l'encàrrec de l'Agència Valenciana de Seguretat i Respostes a les Emergències, emmarcades en el Programa Platges-Plans de Contingència COVID-19.

  

El personal auxiliar de platges des de hui treballarà de manera coordinada amb el servici de platges realitzant labors de suport de seguretat i control, especialment en els accessos per a evitar aglomeracions, l'aforament i distàncies de seguretat, així com tasques d'assessorament i informació als usuaris de les platges, tant en relació amb les mesures de seguretat que s'han de complir com a assumptes relacionats amb l'ordenança de platges.

![](/media/mbid04tt/07c_recepcion-personal-auxiliar-control-playas-gva-1.jpg)  

  

Per la seua banda, l'alcalde de Sagunt ha donat la benvinguda als nous i noves treballadores de les platges i ha assegurat que són molt ben rebuts «**perquè ens sembla molt bona política la que s'ha fet per part de la Generalitat Valenciana en oferir-nos este reforç a les nostres platges i és una de les grans apostes d'enguany**». Així mateix, ha declarat que «**nosaltres ens prenem molt de debò les nostres platges per ser un dels nostres majors recursos naturals. En 2018 rebem la distinció com a platja més segura d'Espanya gràcies al servici de salvament i drons implantat a la ciutat i a tot l'equip que forma part, el qual és molt professional**».

  

Darío Moreno s'ha referit al nou personal i els ha assegurat que, a pesar que serà un any atípic i complicat per la situació provocada per la COVID-19 i les noves mesures de control que s'han d'implantar, «**estareu molt ben acompanyats i us trobareu un bon entorn de treball que us farà més senzilla la vostra labor; sou una de les peces essencials del nostre servici de platges per a enguany, per la qual cosa vull donar-vos les gràcies per endavant per la labor que dureu a terme que, a més, ens ajudarà a ser una destinació turística segura**».

![](/media/h5jnuzfc/07c_recepcion-personal-auxiliar-control-playas-gva-18.jpg)  

  

La regidora de Turisme també ha agraït a la Conselleria d'Emergències i Seguretat la seua aposta per ajudar el municipi a comptar amb una platja més segura i més turística del que ja és, ja que, tal com ha recordat Antonino, «**recentment hem sigut la platja més segura d'Espanya i comptem amb un capital humà i material de primera qualitat**».

  

Finalment, el regidor de Platges ha expressat el seu agraïment per «**este reforç del personal que forma l'equip de platges que ajudarà molt al control de l'aforament i a la seguretat. La veritat és que totes les platges de Sagunt estan reconegudes per la seua seguretat i compten amb certificacions de qualitat i ambientals, i això és gràcies al treball que s'ha fet durant anys i al seu personal humà. Tant l'equip de socorrisme habitual com les noves incorporacions reforçaran, encara més si cap, la nostra aposta per la seguretat i per les tasques de desinfecció que s'estan duent a terme des de l'Ajuntament**».​​

  

![](/media/yddhwfoh/07c_recepcion-personal-auxiliar-control-playas-gva-17.jpg)  

  
  

​​​

*   [](http://www.facebook.com/sharer.php?u=https://aytosagunto.es/va/actualitat/un-total-de-30-persones-s-han-incorporat-al-servici-de-platges-de-sagunt-per-a-donar-suport-a-les-labors-de-control-i-reforc-de-la-seguretat/ "Facebook")
*   [](http://twitter.com/share?url=https://aytosagunto.es/va/actualitat/un-total-de-30-persones-s-han-incorporat-al-servici-de-platges-de-sagunt-per-a-donar-suport-a-les-labors-de-control-i-reforc-de-la-seguretat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/un-total-de-30-persones-s-han-incorporat-al-servici-de-platges-de-sagunt-per-a-donar-suport-a-les-labors-de-control-i-reforc-de-la-seguretat/ "Linked In")
*   [](mailto:?body=https://aytosagunto.es/va/actualitat/un-total-de-30-persones-s-han-incorporat-al-servici-de-platges-de-sagunt-per-a-donar-suport-a-les-labors-de-control-i-reforc-de-la-seguretat/)